કોંગ્રેસ માટે તો અત્રતત્રસર્વત્ર આરજી-રાહુલ ગાંધીની સભાઓ કેન્દ્રમાં રહેશે. વિધાનસભા સ્તરની ચૂંટણીમાં કોંગ્રેસનો ઇતિહાસ રહ્યો છે કે કેન્દ્રીય નેતાગીરી આવતીજતી ભૂમિકા ભજવતી એની જગ્યાએ આ વખતે અમેરિકા જઇને નવી પોલિસી સાથે મેકઓવર પોલિસીનો અમલ કરી રહેલા રાહુલ ગાંધી અને તેમની ગૂડબૂકમાં શામેલ નેતાઓ ગુજરાતની જનતા કોંગ્રેસ લાવે છે તેવા આશાવાદ સાથે જોમથી પ્રચારકાર્ય કરવાની છે. કોંગ્રેસમાં સેન્ટ્રલાઇઝ લીડરશિપનું અનુશાસન છે એટલે પ્રદેશકક્ષાના કોઇ નેતા એકલા ચાલો રેમાં માનતાં નથી એ કારણે પ્રચાર સમરાંગણમાં રાહુલ અને તેઓ જેને ઇચ્છશે તેમની સભાઓ યોજાશે.